Οι εμπράγματες σχέσεις στα δασικά ακίνητα
Creators: name: Καπετανγιάννης, Ιωάννης Χρήστου
Publisher: name: Aristotle University of Thessaloniki
Year: 2017
Subjects: Δάσος
Εθνικό Κτηματολόγιο
Δασικός Χάρτης
Forest
National Cadastre
Forest Map

description: Το πρόβλημα των εμπράγματων σχέσεων στα δάση και δασικές εκτάσεις είναι αρκετά πολύπλοκο. Αυτό οφείλεται κυρίως στην πληθώρα των νομοθετημάτων, που εφαρμόστηκαν κατά καιρούς, προκειμένου να επιλυθεί, χωρίς όμως, μέχρι και σήμερα, να έχει επιτευχθεί. Επιπλέον το νομικό περιεχόμενο της δασικής ιδιοκτησίας δεν παρουσιάζει απόλυτη ομοιομορφία σε όλη την έκταση της ελληνικής επικράτειας, αλλά είναι άρρηκτα συνδεδεμένο με το θεσμοθετημένο γαιοκτητικό καθεστώς της οικείας περιοχής, αφού το Ελληνικό Κράτος, στη μορφή που το γνωρίζουμε σήμερα, α) δεν αποτέλεσε από την αρχή της ιδρύσεώς του ένα ενιαίο Κράτος, αλλά δημιουργήθηκε με τη σταδιακή προσάρτηση στο λεγόμενο «Παλαιό Βασίλειο» (Πελοπόννησος, Στερεά Ελλάδα, Εύβοια, νησιά Σαρωνικού, Σποράδες, Κυκλάδες) των υπόλοιπων περιοχών (Θεσσαλία, Ήπειρος, Μακεδονία, κ.α.) κατόπιν διεθνών συνθηκών και β) διαδέχθηκε προϊσχύσαντα δικαιϊκά γαιοκτητικά καθεστώτα, των διαφόρων, κατά τόπους, κατακτητών (Οθωμανών, Ενετών, Ιταλών ή Άγγλων). Αποτέλεσμα αυτής της κατάστασης ήταν να μην υφίσταται από την αρχή ένα ενιαίο ιδιοκτησιακό νομοθετικό πλαίσιο στα δάση και δασικές εκτάσεις, για όλη τη Χώρα, αλλά κάθε περιοχή να έχει το δικό της. Έτσι πρωταρχικής σημασίας υπήρξε για το νομοθέτη ο καθορισμός και η αποσαφήνιση της έννοιας του δάσους και κυρίως των δασικών εκτάσεων, προκειμένου να τύχει εφαρμογής το τεκμήριο κυριότητας υπέρ του Δημοσίου, με σκοπό την προστασία της δημόσιας περιουσίας. Η επικρατούσα άποψη, ότι τα δάση και οι δασικές εκτάσεις πρέπει να ανήκουν στο Κράτος (δημόσια) απορρέει επίσης από το γεγονός, ότι τα δάση δεν προορίζονται μόνο, για την παραγωγή δασικών προϊόντων και την ικανοποίηση οικονομικών αναγκών, αλλά εξυπηρετούν γενικότερα σκοπούς κοινής ωφέλειας, οι οποίοι μπορούν να επιτευχθούν μόνο όταν έχει διασφαλιστεί ο δημόσιος χαρακτήρας τους. Επίσης η προστασία των δασικών οικοσυστημάτων στην περίπτωση, που αυτή αναχθεί σε δημόσια ωφέλεια, μπορεί όχι μόνο να ενισχύσει τους περιορισμούς του δικαιώματος της ιδιοκτησίας, αλλά να οδηγήσει ακόμη και στη στέρησή της, σε περίπτωση αναγκαστικής απαλλοτρίωσης. Περαιτέρω η σύνταξη του Εθνικού Κτηματολογίου, αλλά και της κύρωσης των Δασικών Χαρτών έχει αναχθεί, σε υποχρέωση του Κράτους, διότι αναγνωρίσθηκαν, ως αναγκαία και πρόσφορα μέσα, για την επίτευξη πολλαπλών σκοπών δημοσίου συμφέροντος, όπως, μεταξύ άλλων, η πλήρης καταγραφή, ανάδειξη και αξιοποίηση της δημόσιας περιουσίας και η καταγραφή των εμπραγμάτων δικαιωμάτων, προς διασφάλιση της δημόσιας πίστης, η ορθολογική οργάνωση και ανάπτυξη της χώρας, βάσει αξιόπιστων πληροφοριών, ως προς τα γεωχωρικά δεδομένα και τις χρήσεις γης και ειδικότερα η χάραξη και εφαρμογή δασικής και αγροτικής πολιτικής. Ειδικότερα, επί δασών και δασικών εκτάσεων, προκειμένου να καταστεί δυνατή η δήλωση της δημόσιας περιουσίας, νόμιμο τίτλο αποτελεί, η κύρωση των δασικών χαρτών, επί των οποίων αποτυπώνονται με πληρότητα και ακρίβεια τα όρια και η φύση των δασικών περιοχών. Κατόπιν τούτων απαραίτητος κρίνεται ο εκσυγχρονισμός των κρατικών και μη, φορέων, ώστε να επιτυγχάνεται η βέλτιστη και ορθότερη αντιμετώπιση των εμπράγματων σχέσεων στα δάση και δασικές εκτάσεις.
description: The issue of rights in rem in forests and forest lands is quite complex. This is mainly due to the abundance of laws that have been applied at times to resolve this issue, but has not yet been achieved. Furthermore, the legal content of forest ownership is not completely uniform throughout the Greek territory, but is inextricably linked to the statutory land ownership of the area concerned, since the Greek State, in its present form, a) was not a single State since its creation but was created by the gradual annexation to the so-called "Old Kingdom" (Peloponnese, Sterea Hellas, Evia, Saronic Islands, Sporades, Cyclades) of the other regions (Thessaly, Epirus, Macedonia, etc.) following international treaties and b) succeeded in prior legal landslide regimes of the various local conquerors (Ottomans, Venetians, Italians or British). As a result of this situation, there was no single ownership legislative framework in the forests and forest lands for the whole country, but each region had its own. Thus, it was of prime importance for the legislator to define and clarify the concept of forest and, in particular, forest land in order to apply the presumption of ownership in favor of the State in order to protect public property. The prevailing view that forests and forest lands must be owned by the State (publicly) also derives from the fact that forests are not only intended for the production of forestry products and the satisfaction of economic needs, but serve general public utility purposes, which can only be achieved if their public character is safeguarded. In addition, the protection of forest ecosystems in the case, which is brought to public benefit, can not only reinforce the restrictions on the right to property but also lead to its being deprived of it in the event of compulsory expropriation. Furthermore, the National Cadastre and the ratification of the Forest Maps has been undertaken by the State, because they have been recognized as necessary and appropriate means for the achievement of multiple purposes in the public interest, such as the complete recording, the exploitation of public property and the recording of rights in rem, to guarantee public credit, the rational organization and development of the country, on the basis of reliable information on geospatial data and land use, and in particular a the development and implementation of forest and agricultural policy. In particular, on forests and forest lands, in order to allow the declaration of public property, as a legal title, the ratification of forest maps, on which the boundaries and nature of forest areas are fully and precisely reflected, is necessary. Therefore, it is necessary to modernize the state and non-state operators in order to achieve the best treatment of rights in rem, related to forests and forest lands.